

Skal I holde fest - eller er I nysgerrige på hvad der foregår i og omkring Alsted Forsamlingshus?

Vi inviterer til

**Åbent Hus** **tirsdag d. 10/8 kl. 18:30**

hvor vi byder på kaffe, kage og rundvisning i huset, hvor vi bla. kan præsentere vores renoverede køkken, samt den helt nyinstallerede varmepumpe-løsning, der erstatter det gamle oliefyr.

At det har været økonomisk muligt at bruge lock down perioden til så omfattende renoveringer, skyldes at vi har modtaget store bidrag fra [Trelleborg Fonden](https://www.sydbank.dk/omsydbank/fonde/trelleborgfonden) og [Nordea Fonden](https://nordeafonden.dk/), samt at [Poul Larsen](https://as-pl.dk/)  har stået for installation og ydet bidrag til service - vi er *så* taknemmelige for hjælpen og resultatet!

Vi glæder os til at se jer, og fremvise alle nyhederne!

PS. Vores nyeste samarbejdspartner, [Den gamle Brugs i Alsted](https://www.facebook.com/people/Den-gamle-brugs-i-Alsted/100069869303626/) holder ekstraordinært åbent under arrangementet, så interesserede kan også kigge indenfor der!